**HODNOTENIE ŽIAKOV V II. POLROKU 2019/2020**

Usmernenie riaditeľky školy k hodnoteniu žiakov v čase mimoriadnej situácie

Uvedené usmernenie k hodnoteniu žiakov vychádza z:

Usmernenie na hodnotenie žiakov základných škôl v čase mimoriadnej situácie, spôsobenej prerušením vyučovania v školách v školskom roku 2019/2020 zo dňa 6.4.2020. Mimoriadna situácia, zapríčinená prerušením vyučovania v školách od 16.3.2020, pretrváva aj v prípade, že by vyučovanie v školách bolo obnovené ešte pred ukončením školského roka, t. j. pred 30.6.2020.

Uvedené usmernenie k hodnoteniu bolo prerokované s pedagogickou radou  prostredníctvom videokonferencie dňa 21.4. 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Základné princípy hodnotenia žiakov v čase prerušeného vyučovania v školách:

* akceptovať jedinečnosť podmienok žiakov na vzdelávanie.
* sústrediť pozornosť na poskytovanie slovnej spätnej väzby,
* zabezpečiť spravodlivosť pri hodnotení každého žiaka rešpektovaním individuálnych podmienok na domácu prípravu a dištančne vzdelávanie,

2. Priebežné hodnotenie žiakov v období prerušeného vyučovania

* Pri priebežnom hodnotení sa odporúča zohľadniť sebahodnotenie žiaka.
* Pri priebežnom aj záverečnom hodnotení sa prihliada predovšetkým na osobitosti, možnosti a individuálne podmienky na domácu prípravu počas prerušeného vyučovania v školách.
* Priebežné hodnotenie má mať charakter konštruktívnej spätnej väzby poskytovanej žiakom počas učenia sa. Má mať motivačný charakter, pomenovať žiakom chyby, ktoré robia a navrhnúť postup pri ich odstraňovaní. Priebežné hodnotenie má mať značne individualizovaný charakter, zohľadňovať vekové a individuálne osobitosti žiaka a prihliadať na jeho momentálnu psychickú i fyzickú disponovanosť.
* Priebežné hodnotenie sa počas prerušeného vyučovania v školách nerealizuje formou klasifikácie – nezadávajú sa známky.

3. Záverečné hodnotenie

* Pri záverečnom hodnotení sa prihliada predovšetkým na osobitosti, možnosti a individuálne podmienky na domácu prípravu počas prerušeného vyučovania v školách. Odporúča sa zohľadniť aj sebahodnotenie žiaka.

Záverečná klasifikácia a hodnotenie v jednotlivých predmetoch

**1.ročník**

* všetky predmety hodnotené slovne.

**Prípravný,2. - 4. ročník**

* Klasifikáciou (známkou 1 – 4) budú žiaci hodnotení z týchto predmetov: matematika, slovenský jazyk a literatúra, prírodoveda, prvouka, vlastiveda, anglický jazyk, pracovné vyučovanie, informatika.
* Nehodnotení (formou absolvoval/neabsolvoval) budú žiaci  z týchto predmetov: výtvarná výchova, hudobná výchova, etický výchova, telesná a športová výchova, rozvíjanie komunikačných schopností, rozvíjanie grafomotorických zručností a písanie

**5. - 9. ročník**

* Klasifikáciou (známkou 1 - 4) budú žiaci hodnotení z týchto predmetov: matematika, slovenský jazyk a literatúra, anglický jazyk, chémia, fyzika, biológia, geografia, dejepis, technika, občianska náuka, informatika
* Nehodnotení (formou absolvoval/neabsolvoval) budú žiaci z týchto predmetov: výtvarná výchova, hudobná výchova, etická výchova, , telesná a športová výchova rozvíjanie komunikačných schopností .

**Žiaci s MP:**

1. **ročník**

Všetky predmety hodnotené slovne

 **Prípravný, 2. – 9. ročník**

* Klasifikáciou ( dosiahol veľmi dobré výsledky, dobré výsledky, uspokojivé výsledky) budú žiaci hodnotení z týchto predmetov: matematika, slovenský jazyk a literatúra, prírodoveda, prvouka, vlastiveda, pracovné vyučovanie, informatika, fyzika, biológia, geografia, dejepis, technika, občianska náuka,
* Nehodnotení (formou absolvoval/neabsolvoval) budú žiaci z týchto predmetov: výtvarná výchova, hudobná výchova, etická výchova, , telesná a športová výchova rozvíjanie komunikačných schopností, rozvíjanie grafomotorických zručností a písanie

3.Získavanie podkladov na hodnotenie

* Po obnovení vyučovania sa písomné a ústne skúšanie nerealizuje najmenej tri týždne od nástupu žiakov do školy.
* V čase mimoriadnej situácie sa ruší povinnosť realizovať predpísané kontrolné písomné práce, vyplývajúce z výkonového štandardu štátneho vzdelávacieho programu.
* Počas prerušeného vyučovania v škole sa neodporúča hodnotiť žiakov na základe testov a písomných skúšok. V prípade, ak pedagóg testuje žiakov, je potrebné sústrediť sa na poskytnutie slovnej spätnej väzby vo forme hodnotenia výkonu.
* Podklady na hodnotenie výchovno – vzdelávacích výsledkov žiakov získava učiteľ v čase prerušeného vyučovania v školách najmä z portfólií žiackych prác a rozhovormi so žiakmi, príp. konzultáciou s rodičmi. Podkladmi môžu byť projekty, riešenia komplexných úloh, samostatne praktické práce, spracované žiakmi počas domácej prípravy s prihliadnutím na individuálne podmienky každého žiaka.

4.Ukončenie stupňa vzdelania

* V čase mimoriadnej situácie všetci žiaci po absolvovaní posledného ročníka vzdelávacieho programu odboru vzdelávania pre druhý stupeň základnej školy získajú nižšie stredné vzdelanie aj s doložkou: „Žiak získal nižšie stredné vzdelanie.“ V prípade, že by žiakovi deviateho ročníka z objektívnych príčin hrozilo prepadnutie (napr. na polrok mal nedostatočnú z dvoch a viacerých predmetov alebo bol neklasifikovaný), bude mu určený termín na preskúšanie pred začiatkom nasledujúceho školského roka.
* V čase mimoriadnej situácie všetci žiaci po absolvovaní posledného ročníka vzdelávacieho programu odboru vzdelávania pre prvý stupeň základnej školy získajú primárne vzdelanie aj s doložkou: „Žiak získal primárne vzdelanie.“

5. Postup do vyššieho ročníka

* V čase mimoriadnej situácie žiaci druhého stupňa ZŠ, ktorí v 1. polroku dostali známku  nedostatočnú z dvoch a viac predmetov alebo boli neklasifikovaní, môžu absolvovať komisionálne skúšky najneskôr do 31.8.2020.
* Preskúšanie je možné najskôr dva mesiace po obnovení vyučovania v školách alebo do 31.8.2020 . O preskúšaní žiaka rozhoduje pedagogická rada.
* V čase mimoriadnej situácie je vo výnimočných prípadoch možné určiť pred postupom do vyššieho ročníka preskúšanie u tých žiakov 2. stupňa ZŠ, ktorí zo subjektívnych príčin neplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania.
* V čase mimoriadnej situácie nemôže byť žiak zo žiadneho predmetu hodnotený stupňom prospechu nedostatočný alebo dosiahol neuspokojivé výsledky, t.j. nemôže opakovať ročník.

V Klokočove dňa 21. 04. 2020

Mgr. Marianna Maruničová

riaditeľka školy